दरअसल, एक चोर ने बाइक चुराने के बाद तीसरे दिन बाइक को उसके मालिक को वापस कर दिया और उसने बाइक के साथ एक ऐसा लेटर लिखा जो इन दिनों सुर्खियों में है। मामला हरियाणा के फतेहाबाद का है, जहां के शमशान घाट के बाहर से बिते शुक्रवार को एक बाइक चोरी हो गई थी। बाइक के मालिक ने इस बारे में पुलिस में शिकायत भी दर्ज करा दी थी। लेकिन, बाइक चोरी के 3 दिन बाद वह चौंक गया जब उसने अपनी बाइक को वापस उसी जगह पर खड़ी देखा। बाइक के ऊपर एक लेटर चिपका मिला जिसपर बाइक ले जाने वाले व्यक्ति ने खुद को बाइक चोर ना बताते हुए एक मजबुर पिता बताया था।